Henning-moord: Du Plessis vertel van beplanning | Nuus24
Johannesburg – Gerhardus du Plessis het Vrydag in Pretoria se hooggeregshof erken dat verskeie vergaderings gehou is om die moord op Chanelle Henning te beplan, het SABC News berig.Du Plessis het tydens ondervraging erken dat hy, Willem Pieterse, André Gouws, en Ambrose Monye verskeie kere byeengekom het om die moord te bespreek.Pieterse en Du Plessis is albei staatsgetuies in die verhoor van Ambrose Monye en André Gouws.Hulle staan tereg op aanklagte van moord, sameswering om moord te pleeg, sameswering om 'n onwettige vuurwapen en ammunisie te koop en die besit van 'n onwettige vuurwapen en ammunisie. Monye en Gouws het onskuldig gepleit.Twee mans op 'n motorfiets het die 26-jarige Henning doodgeskiet kort nadat sy haar seun by 'n kleurskool afgelaai het.Pieterse en Du Plessis beweer Monye het hulle gehuur om Henning dood te skiet en onderneem om hulle elk R10 000 te betaal.Albei het verlede jaar 'n pleitooreenkoms met die staat aangegaan en is tot 18 jaar tronkstraf gevonnis vir hul aandeel in die moord.– Volg Nuus24 op Twitter - SAPA
Lees meer oor: chanelle henning | misdaad | hofsake | moorde VOLGENDE OP NUUS24X
Hulle moet kom besoek aflê, sodat hulle kan sien hoe ons moet lewe om te probeer om nie n slagoffer te word van misdaad nie.